Video: Superpa kom tot die redding | Maroela Media
Marc Daniels met Suri op sy heup saam met Bella op die verhoog (Skermgreep uit die video)
'n Pa van drie het onlangs tot sy tweejarige se redding gekom toe sy tydens 'n kleedrepetisie vir 'n ballet-opvoering verhoogvrees gekry het. Bella het op die verhoog begin huil en inmekaar gesak totdat haar pa, Marc Daniels, by haar aangesluit het.
Bella is deel van die In Motion School of Dance in Hamilton, Bermuda. Die kleedrepetisie was vir haar eerste dans-opvoering ooit.
Marc het met sy baba, Suri, op die verhoog verskyn en Bella se hand vasgehou terwyl hy langs haar al die passies uitgevoer het.
Marc, 'n advokaat, het verduidelik Bella is baie emosioneel en het omhelsings van haar pa nodig. "Ek kon sien dat sy, ondanks al die ontsteltenis, steeds op die verhoog wou bly en ek wou haar nie ontmoedig voor die groot opvoering nie," het hy aan Caters News Agency gesê. "Ek het gesê ek is lief vir haar en haar vertel sy is 'n wonderlike danser. Ek het gevra of sy saam met my wou dans, en sy het geknik, en toe het ek saam gedans."
Hy het glo al die roetine 'n paar keer saam met haar by die huis geoefen, so hy het presies geweet wat moet gebeur.
Pragtig ! Pappa is my held. Hierdie dogtertjie gaan altyd hierna kyk en weet my pappa ge om. Wat ons nie vir ons kinders sal doen nie. Dankie vir die bietjie mooi Maroela!
Maar doen julleself 'n guns en kyk na die dogtertjie heel regs.
Dit is baie oulik die pa het haar vrese heeltemal laat verdwyn en die baba het dit netso geniet !!!!